Какво трябва да има детското ски яке?
 Качулка, която да може да се регулира и да е лесна за използване както с каска , така и без каска. Множество джобове със закопчаване , в които детето да съхранява най-важните си вещи. Подплата с ластик (snow skirt) , която да предпазва от влизане на сняг под якето. По-добрите модели позволяват тази подплата да се сваля, в случай, че якето не се използва за спорт. Проветрение под мишниците . Това позволява да се регулира телесната температура, както и по-леско да се изпарява влагата от тялото; Светлоотразителни ленти – те са необходими, за да може детето да е видимо на пистата и при по-лошо време. Те са важна част от сигурността на екипировката. 

